Sukcena Ĉambro

La Sukcena Ĉambro () estas unika, nekomparebla ĉefverko kun muroj kovritaj de elementoj faritaj el aŭtenta sukceno, kiun donacis prusa reĝo Frederiko Vilhelmo al rusa caro Petro la Granda en 1716.

Ĝi havis surfacon de 55 kvadrataj metroj kaj enhavis pli ol ses tunojn da sukceno.

En 1717 ĝi ornamis la personan apartamenton de la caro en la Somera ĝardeno de Sankt-Peterburgo.

En 1743 la imperiestrino Elizaveta Petrovna ordonis "ripari" la kabineton. La ĉefa arkitekto Bartolomeo Francesco Rastrelli aldonis oran lignan tranĉadon, spegulojn kaj mozaikajn bildojn el agato kaj jaspero. En 1770 ĝi transformiĝis en la fama Sukcena Ĉambro de la Katerina Palaco en Carskoje Selo, kreskinte en grandeco kaj lukso.

En 1941 la germanaj konkerintoj okupis la areon de la palaco kaj ŝtelis multajn valoraĵojn inkluzive la Sukcenan Ĉambron. Ĝi estis demuntita dum du tagoj kaj translokigita al Kenigsbergo (nun Kaliningrado), ĉefurbo de Orienta Prusio. Dum du jaroj 1942 - 1944 ĝin oni remuntis en halo de tiea Reĝa kastelo, kiu estis malpli ampleksa ol halo de la palaco en Carskoje Selo. Tiel kelkaj partoj restis en kestoj.

La kastelo estis okupita de la Ruĝa Armeo la 9-an de aprilo 1945, sed la Sukcena Ĉambro tiam ne estis trovita. Ĝia posta sorto ankoraŭ restas mistero.

Identa rekonstruado de la Sukcena Ĉambro estis inaŭgurita en 2003 en Carskoje Selo en Palaco de Katerina post preskaŭ tridek jaroj de laboro.

 Libroj 
 "Serĉante la Sukcenan Ĉambron" far rusa verkisto Julian Semjonov eldonita en 2009 (ISBN: 978-5-271-20305-3). 
 "The Amber Room (novel)" far usona aŭtoro Steve Berry verkia en 2003 (ISBN 0-345-46003-0) 

 Filmoj 
 Jantarnaja Komnata 
 Aleksandr Mosjakin opinias pri malapero de la Sukcena Ĉambro 

Vidu ankaŭ
 Trezoro de Štěchovice

 Eksteraj ligiloj 

   oficiala retejo , 
  video



Kategorio:Artaĵoj rabitaj de nazioj
Kategorio:Palacoj en Sankt-Peterburgo
Kategorio:Sovetunio en la Dua Mondmilito
Kategorio:Leningrada provinco
Ĉambro
Kategorio:Individuaj ĉambroj
Kategorio:Malaperintaj verkoj
Kategorio:Mozaiko
Kategorio:Petro la Granda
Kategorio:Barokaj konstruaĵoj en Rusio
Kategorio:Barokaj konstruaĵoj en Germanio
Kategorio:Verkoj de 1709
Kategorio:Konstruaĵoj finitaj en 1700-1709